SIRI ตั้งบริษัทย่อย “สิริ สมาร์ท วัน” ลุยธุรกิจอสังหาฯ
SIRI ตั้งบริษัทย่อย "สิริ สมาร์ท วัน" ทุนจดทะเบียน 10 ลบ. ลุยธุรกิจอสังหาริมทรัพย์
16 มิ.ย. 2560

บริษัท แสนสิริ จำกัด (มหาชน) หรือ SIRI ระบุว่า ในวันนี้ (16 มิ.ย. 2560) บริษัทฯ ได้จัดตั้งบริษัทย่อยใหม่จำนวน 1 บริษัท ชื่อ บริษัท สิริ สมาร์ท วัน จำกัด (Siri Smart One Co., Ltd.) เพื่อดำเนินธุรกิจประเภทพัฒนาอสังหาริมทรัพย์ โดยมีทุนเริ่มต้นและหุ้นจำนวน 10 ล้านบาท มูลค่าที่ตราไว้หุ้นละ 100 บาท ซึ่งบริษัทฯ ถือหุ้นในสัดส่วนร้อยละ 100 สำหรับแหล่งเงินทุนนั้นมาจากเงินทุนหมุนเวียนของบริษัทฯ และผลตอบแทนที่คาดว่าจะได้รับเป็นเงินปันผล